उद्‌दर अकाल तख्त दे सिख समुदाय गी डेरा सच्चा सौदा प्रमुक्ख गुरमीत राम रहीम सिंह दा बहिश्कार जारी रक्खने सरबंधी हुकमनामे दा पालन करने दे सख्त निर्देश जारी करने कन्नै स्थिति किश बदली लगदी ऐ। हालांके चुनां इच अजें काफी समें ऐ। चुनां अधिसूचना 11 अप्रैल गी जारी कीती जाग। उल्लेखनीय ऐ जे पिछले विधानसभा चुनां इच डेरा प्रेमियें कांग्रेस दे पक्ख इच मतदान करने कन्नै अकाली गढ़ मन्ने जाने आह्‌ले मालवा लाह्‌के थमां अकाली दल दा सफाया होई गेआ हा ते कांग्रेस विधानसभा दियें कुल 117 सीटें बिच्चा 42 सीटां लेइयै मजबूत विपक्ष दे रूप इच उब्भरी आई ही।